**Հավելված 1**

«Հայաստանի ֆիզիկական կուլտուրայի և սպորտի

պետական ինստիտուտ» հիմնադրամի Գիտական խորհրդի

2020 թվականի օգոստոսի 31-ի թիվ \_\_\_ Լ որոշման

**«ՀԱՅԱՍՏԱՆԻ ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ՊԵՏԱԿԱՆ ԻՆՍՏԻՏՈՒՏ» ՀԻՄՆԱԴՐԱՄԻ**

**ՌԱԶՄԱՎԱՐԱԿԱՆ ԾՐԱԳՐԻ ՄՇԱԿՄԱՆ, ՄՇՏԱԴԻՏԱՐԿՄԱՆ, ԳՆԱՀԱՏՄԱՆ ԵՎ ՎԵՐԱՆԱՅՄԱՆ**

**ՔԱՂԱՔԱԿԱՆՈՒԹՅՈՒՆ ԵՎ ԸՆԹԱՑԱԿԱՐԳ**

**ՆԱԽԱԲԱՆ**

«Հայաստանի ֆիզիկական կուլտուրայի և սպորտի պետական ինստիտուտ» հիմնադրամը (այսուհետ՝ Ինստիտուտ) արմատական կրթական բարեփոխումների համատեքստում կարևորում է այնպիսի փասթաթղթի առկայությունը, որով հնարավոր կլինի համակարգել բարեփոխումների և զարգացման ռազմավարական ծրագրերի մշակումը, դրանց ազդեցությունների գնահատումը կրթության և շրջանավարտի որակի ապահովման վրա, ճիշտ ժամանակին, անհրաժեշտության դեպքում, դրանց վերանայումը, ինչպես նաև նոր ռազմավարական ծրագրերի մշակման համար նախորդ ծրագրերի վերլուծության արդյունքների ապահովումը:

Այս նպատակներից ելնելով և կարևորելով ռազմավարական ծրագրերում շահակիցների մեծ ընդգրկվածության ապահովումը, նախորդ ծրագրերի համակարգային վերլուծություն իրականացնելու ձգտումը, Ինստիտուտի Գիտական խորհուրդը որոշում է ունենալ ռազմավարական ծրագրի մշակման, մշտադիտարկման, գնահատման և վերանայման քաղաքականություն և ընթացակարգ:

Սույն քաղաքականության և ընթացակարգի անբաժաժանելի մաս են համարվում փոփոխությունները, լրացումները և Հավելվածները:

***Նպատակը***

Ռազմավարական ծրագրի (այսուհետ՝ ՌԾ) մշակման, իրականացման, մշտադիտարկման, գնահատման և վերանայման միջոցով.

1. իրավիճակի արդյունավետ վերլուծության իրականացումը,
2. բարելավմանն ուղղված համապատասխան գործողությունների ու միջոցառումների պլանի մշակումն ու իրականացումը,
3. ապագայի համար իրատեսական և իրագործելի ռազմավարական ծրագրի մշակումը:
4. **ՌԱԶՄԱՎԱՐԱԿԱՆ ԾՐԱԳՐԻ ՄՇԱԿՄԱՆ ԵՎ ԻՐԱԳՈՐԾՄԱՆ ՓՈՒԼ**

Ինստիտուտում ՌԾ-ները, որպես կանոն մշակվում են 3-5 տարվա կտրվածքով, սակայն կարող են մշակվել ավելի երկար՝ մինչև 10 տարի ժամկետով հեռանկարային զարգացման ռազմավարական ծրագրեր[[1]](#footnote-1):

ՌԾ-ի մշակմանը նախորդում է դրա պլանավորումը:

***Պլանավորման փուլի*** ժամանակ ՝

1. հստակեցվում է Ինստիտուտի ընթացիկ վիճակը, առկա ռեսուրսները և Ինստիտուտի ձգտումները առաջիկա 3-5 տարիների համար,
2. որոշվում է ռեսուրսների օգտագործման առաջնահերթությունները,
3. վերլուծվում է ներքին և արտաքին միջավայրերը,
4. կարևորվում է ինչպե՞ս կարելի է դիմագրավել մարտահրավերներին և պատրաստ լինել իրականացվող փոփոխություններին,
5. սահմանվում է ռազմավարական հստակ ուղղություն/հիմնական նպատակ,
6. սահմանվում է ապագայի կոնկրետ նպատակները/ուղղությունները:

***Մշակման փուլի քայլերը՝***

1. հստակեցնել ՌԾ մշակման գործընթացում ընգրկվող անձնաց և, թե յուրաքանչյուրը ո՞ր պահից կարող է միանալ մշակման աշխատանքներին,
2. վերլուծել Ինստիտուտի ընթացիկ վիճակը և հնարավորությունները,
3. քննարկել Ինստիտուտի ձգտումները,
4. սահմանել, թե ինչպես Ինստիտուտը կկարողանա հասնել իր նպատակներին (ձգտումներին),
5. սկսել նոր ՌԾ կազմելու գործընթացը:

*Ռազմավարական ծրագրի մշակումը կախված իրավիճակից և հնարավորություններից կարող է տևել 2-3 ամիս:*

Մինչ մշակման բուն փուլին անցնելը Ինստիտուտի ռեկտորի հրամանով ձևավորվում է ՌԾ-ի մշակման աշխատանքային խումբ, որտեղ ընդգրկվում են Ինստիտուտի ներքին և արտաքին շահակիցները (վարչական, պրոֆեսորադասախոսական կազմ, ուսանողներ, գործատուներ):

**Քայլ 1. ՌԾ մշակման գործընթացում ընգրկվող անձանց հստակեցում, յուրաքանչյուրին՝ ըստ հարմար պահի, ներգրավում մշակման գործընթացին:**

Ինստիտուտի ռեկտորը սույն քաղաքականության և ընթացակարգի տրամաբանությունից և պահանջներից ելնելով՝ ըստ համապատասխանության, ՌԾ մշակման աշխատանքներում ընդգրկում է՝

1. նրանց, ովքեր պատասխանատու կլինեն ըստ ուղղությունների իրականացնել ՌԾ-ն (պրոռեկտորներ, դեկաններ, մարդկային ռեսուրսների կառավարման պատասխանատու բաժին, որակի ներքին ապահովման պատասխանատու բաժին, հանրային կապերի պատասխանատու կամ բաժին).
2. նրանց, որոնց միջոցով չափելի է դառնում ՌԾ-ի արդյունավետությունը (պրոֆեսորադասախոսական կազմ, ուսանողներ).
3. նրանց, ովքեր նպաստում են ՌԾ-ի մշակմանը (գործատուներ, վարչական և (կամ) ուումնաօժանդակ ստորաբաժանումներ):

**Քայլ 2. Ինստիտուտի ընթացիկ վիճակի և հնարավորությունների վերլուծություն**

Անձինք, ովքեր ներգրավված են ՌԾ-ի մշակման աշխատանքներում (մշտադիտարկում, պլանավորում, մշակում) ապագայի պլանավորման համար իրականացնում են իրավիճակի ընդհանուր վերլուծություն.

1. արտաքին և ներքին միջավայրի ուսումնասիրմամբ,
2. Ինստիտուտի տեսլականի, առաքելության և արժեքների վերանայմամբ կամ զարգացմամբ:

***Արտաքին և ներքին միջավայրի վերլուծություն (SWOT)***

Որպես կանոն ՌԾ-ն ենթադրում է հստակ ուղղություն/նպատակ, սակայն միաժամանակ փոփոխություններին արձագանքելու ճկունություն:

Այդպիսի փասթաթուղթ կազմելու համար անհրաժեշտ է տեղեկություններ ներքին միջավայրի գործընթացների, արտաքին մարտահրավերների, վտանգների, հնարավորությունների և ապագա միտումների մասին:

SWOT[[2]](#footnote-2) վերլուծության սխեմատիկ կառուցվածքը՝

|  |  |
| --- | --- |
| **Ուժեղ կողմեր (ներքին միջավայր)** | **Թույլ կողմեր (ներքին միջավայր)** |
| **Հնարավորություններ (արտաքին միջավայր)** | **Սպառնալիքներ (արտաքին միջավայր)** |

SWOT վերլուծությունն իրականացվում է Հավելված 1.1-ում ներկայացված SWOT հարցաշարի միջոցով (նայել` Հավելված 1.1):

***Ինստիտուտի տեսլականի, առաքելության և արժեքների վերանայում կամ զարգացում***

SWOT վերլուծությամբ վեր կհանվեն Ինստիտուտի կարիքների, առաջնահերթությունների, խնդիրների և հնարավորությունների տեղեկությունները:

Այնուհետև վեր հանված կարիքների հիման վրա Ինստիտուտը կվերանայի կամ կզարգացնի գործող տեսլականը, առաքելությունը և արժեքները, դրանց զարգացումը տեսնելով նոր 3-5 տարվա ՌԾ-ի նպատակների և դրանց հասնելու ուղղությունների իրագործմամբ:

**Քայլ 3. Ինստիտուտի ձգտումների քննարկում**

SWOT վերլուծության միջոցով ուսումնասիրվում է Ինստիտուտի ներկա իրավիճակը, մարտահրավերներն ու փոփոխությունները՝ նպատակ ունենալով հստակեցնելու Ինստիտուտի ապագան:

Այս նպատակին հասնելու համար հարկավոր է ճշտել.

* 1. Ինստիտուտի առաջնահերթությունները առաջիկա 3-5 տարում (օրինակ՝ կրթության և շրջանավարտի որակ, գործատուի բավարարվածություն և այլն),
  2. Ինստիտուտի ռազմավարական (երկարաժամկետ նպատակներ) նպատակներ (որոնք պետք է օգնեն հասնելու ՌԾ առաքելությանը, լինեն հնարավորինս իրատեսական քանակի՝ օրինակ 3 կամ 5, ունենան հստակ ուղղվածություն, լինեն չափելի):
  3. ինչպե՞ս դրանք կօգնեն հասնել Ինստիտուտի ՌԾ-ի առաքելությանը:

**Քայլ 3. Ինստիտուտի նպատակներին հասնելու կարողության սահմանում**

***ՌԾ նպատակներին հասնելու լավագույն միջոցներից է ճանապարհային քարտեզի կազմումը***, որով սահմանվում են.

1. ՌԾ նպատակներին հասնելու հստակ, չափելի, հնարավոր և իրատեսական քայլերը կամ ուղղությունները,
2. ՌԾ նպատակներին հասնելու համար Ինստիտուտի կողմից տրվող ռեսուրսները (մարդկային, նյութական, ֆինանսական),
3. Տարեկան գործողությունների կամ աշխատանքային պլանները, որոնք ուրվագծում են աշխատանքի ամսական ծրագրերը:

Տարեկան գործողությունների կամ աշխատանքային պլանները հաստատվում են տարեկան կտրվածքով և ունեն հետևյալ կառուցվածքը՝

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Գործողություն | Ֆակուլտետ/ամբիոն/բաժին | Պատասխանատու (հիմնական և օժանդակ) | Իրականացման եղանակ (խմբային, անհատական, ֆոկուս խմբային, հարցումներ և այլն) | Նյութականռեսուրս | Մարդ (կամավորներ, պրակտիկատներ և այլն, աշխատողներ) | Ֆինանսներ | Գնահատման ցուցիչ | Ազդեցություն |
|  |  |  |  |  |  |  |  |  |

***ՌԾ-ի իրագործման համար համապատասխան համակարգերի և կառուցակարգերի առկայության ապահովում***

Ինստիտուտը կանոնադրական և ռազմավարական նպատակներն իրականացնելու համար սահմանում է իր կառուցվածքը, կազմակերպաիրավական ձևը, կառուցվածքային ստորաբաժանումների դերը և գործառույթները, կրթական, հետազոտական և գիտական, ինչպես նաև ձեռնարկատիրական գործունեություն իրականացնելու համար անհրաժեշտ քաղաքականությունները, ընթացակարգերը, կանոնակարգերը և կառավարման օղակները: Սրանց առկայությունը կարևոր է պատասխանելու հետևյալ 3 հարցին՝

1. Ո՞վ է հաշվետու
2. Ո՞ւմ է հաշվետու
3. Ի՞նչի համար է հաշվետու:

ՌԾ նպատակները կախված արտաքին և ներքին միջավայրի հիմնավորված և էական փոփոխություններից, կարող են փոփոխվել (փոփոխությունները կվերաբերեն ինչպես անձնակազմին, ֆինանսներին, ենթակառուցվածքներին, այնպես էլ կրթական գործընթացներին):

**Քայլ 4. Նոր ՌԾ-ի կազմում**

Ինստիտուտի զարգացման, առաջընթացի, ինչպես նաև կանոնադրական նպատակների իրագործման համար Ինստիտուտը մշակում է գրավոր ռազմավարական ծրագիր 3-5 տարվա համար: ՌԾ-ով ուրվագծվում է Ինստիտուտի նպատակներին հասնելու կարողությունը:

Այն պետք է ցույց տա, որ գոյություն ունի կազմակերպության արդյունավետ վերահսկողություն և կառավարում` ներառելով կառավարման մարմինները` վերահսկողության օղակներով և հաշվետվողականությամբ:

***Ինստիտուտի ՌԾ-ն ունի հետևյալ կառուցվածքը.***

1. ՌԾ-ի բովանդակությունը.
2. *Նախաբանում նկարագրվում են*՝ նախապատմություն այն մասին, թե ինչ զարգացման փուլում է գտնվում Ինստիտուտը, ինչպես նաև նոր ՌԾ մշակելու ձգտումները և բարեփոխումների համառոտ նկարագիրը:
3. *Ներածություն՝* ներկայացնում է նոր ՌԾ-ի ամփոփագիրը:
4. *Նախորդ ՌԾ-ի SWOT վերլուծությունը*՝ ներառելով դրա արդյունավետության գնահատակաները, չիրականացման կամ ոչ արդյունավետ իրականացման օբյեկտիվ և սուբյեկտիվ խոչընդոտները կամ խնդիրները, Ինստիտուտի ուժեղ և թույլ կողմերը, ապագայի մարտահրավերները:
5. *Տեսլականը*՝ Ինստիտուտի ձգտման վերջնակետի սահմանումը 3-5 տարվա համար:
6. Առաքելությունը
7. *Նպատակը (ները)*՝ Ինստիտուտի կանոնադրական նպատակների իրականացման համար սահմանվում են 3-5 տարվա ՌԾ նպատակները և գերակայությունները՝ իրենց հստակ ցուցիչներով և վերջնարդյունքներով, որոնցից հնարավոր կլինի մշակել տարեկան նպատակներ, որից հետո կմշակվեն տարեկան գործողությունների պլանները:
8. *ՌԾ-ի իրագործման պլան-ժամանակացույցը 3-5 տարվա համար:*
9. *ՌԾ-ի պլան-ժամանակացույցի տարեկան աշխատանքային ընդհանրական պլանները:*
10. **ՌԱԶՄԱՎԱՐԱԿԱՆ ԾՐԱԳՐԻ ՄՇՏԱԴԻՏԱՐԿՄԱՆ, ԳՆԱՀԱՏՄԱՆ ԵՎ ՎԵՐԱՆԱՅՄԱՆ ՓՈՒԼ**

Ինստիտուտը ՌԾ առաջընթացը, նպատակներին հասնելու գործընթացներն ուսումնասիրելու համար իրականացնում է հերթական և արտահերթ մշտադիտարկումներ:

Հերթական մշտադիտարկումն անցկացվում է 2 տարին մեկ անգամ:

Արտահերթ մշտադիտարկումն իրականացվում է այն նպատակով, եթե տեղի է ունեցել արտաքին կամ ներքին միջավայրի այնպիսի փոփոխություններ, որոնց առկայության դեպքում կասկածի տակ է դրվում է ՌԾ-ի բնականոն շարունակության ապահովումը:

Հերթական կամ արտահերթ մշտադիտարկումներ իրականացնելու համար Ինստիտուտի ռեկտորի հրամանով կազմվում է մշտադիտարկող խումբ հերթական մշտադիտարկում իրականացնելուց առնվազն 1 շաբաթ առաջ, որի կազմում չեն կարող ընդգրկվել ՌԾ-ի մշակման աշխատանքներ իրականացնող խմբի անդամները:

***Մշտադիտարկման նպատակն է՝*** ստուգել ՌԾ-ի իրագործման առաջընթացը:

ՌԾ առաջընթացն ապահովելու և նպատակներին հասնելու համար Ինստիտուտը պետք է.

1. ապահովի, որ ստորաբաժանումների և պատասխանատու անձնաց գործողությունները լինեն ՌԾ տեսլականին, առաքելությանը, նպատակներին և ուղղություններին համահունչ.
2. անհրաժեշտության դեպքում վերանայի գործող ՌԾ-ն ներքին և արտաքին էական փոփոխություններին համապատասխան:

Մշտադիտարկման միջոցով Ինստիտուտի կառավարման մարմինները ցանկանում են պարզել, արդյո՞ք.

1. ՌԾ-ի իրականացումը հանգեցնու՞մ է իր սահմանած նպատակներին և ուղղություններին,
2. կա՞ առաջընթաց և նկատելի՞ են տեսլականին, առաքելությանը հասնելու միտումները,
3. բավարարվու՞մ են շահակիցների կարիքները,
4. նկատելի՞ է ՌԾ-ի ազդեցությունը Ինստիտուտի զարգացման գործում,
5. ՌԾ-ի իրագործման պատասխանատուների գործողություններն ընթանու՞մ են ՀՀ օրենսդրության պահպանմամբ,
6. կա՞ անհրաժեշտություն ՌԾ-ն վերանայելու:

**Մշտադիտարկման համար տվյալների հավաքագրման աղբյուրներ են համարվում.**

1. Ինստիտուտի վիճակագրական տվյալները.
2. ՈԱԿ ներքին մշտադիտարկման հաշվետվությունները.
3. Ինստիտուտի ստորաբաժանումների և ղեկավար մարմինների հաշվետվությունները.
4. Տարեկան գործունեության և ֆինանսական հաշվետվությունները.
5. Ինստիտուտի մշակած փաստաթղթերը.
6. Մշտադիտարկման խմբի կողմից շահակիցների տարբեր խմբերի հետ անցկացվող ֆոկուս խմբերի կամ հարցումների արդյունքները, դիտարկումները.
7. Ինստիտուտի ռեսուրսային բազայի ուսումնասիրության վերաբերյալ հավաքագրված տվյալները:

ՌԾ-ի առաջընթացը, ազդեցության չափումը Ինստիտուտի գործունեության վրա և շահակիցների շրջանում իրականացվում է գնահատման միջոցով:

Մշտադիտարկումը և գնահատումը հնարավորություն են տալիս անհրաժեշտության դեպքում փոփոխել կամ վերանայել գործող ՌԾ-ն արտաքին և ներքին միջավայրի էական փոփոխություններին ժամանակին արձագանքելու նպատակով:

***Գնահատման համար շատ կարևոր է չափելիությունը***, ինչն էլ ստիպում է ՌԾ-ն մշակելիս ուշադրություն դարձնել, որպեսզի սահմանվեն հստակ, իրագործելի և չափելի նպատակներ, նպատակներին և ուղղություններին հասնելու համար սահմանել գործողությունների իրականացման կոնկրետ ցուցիչներ: Մշտադիտարկման անցկացման և գնահատման ձևաչափերը նայել Հավելված 1.2-ում:

Մշտադիտարկման արդյունքում պատրաստվում է ***զեկույց*** մշտադիտարկման ավարտից 2 շաբաթվա ընթացքում: Զեկույցի ձևաչափը նայել Հավելված 1.3-ում:

Զեկույցը ներկայացվում է Ինստիտուտի ռեկտորին, ով տարեկան հաշվետվությունը հոգաբարձուների խորհրդի նիստին ներկայացնելուց, ներկայացնում է նաև մշտադիտարկման զեկույցն ի գիտություն, եթե այն արտահերթ մշտադիտարկման զեկույց չէ, որը ենթակա է ներկայացման հոգաբարձուների խորհրդի արտահերթ նիստով:

***ՌԾ-ի մշտադիտարկման իրականացման ժամանակ հիմնական տրվող հարցերն են.***

1. Արդյո՞ք ՌԾ նպատակներն ու խնդիրները իրականացվում են, թե ոչ: Եթե ​​ոչ, ապա տրվում են հետևյալ ենթահարցերը.
2. Արդյո՞ք նպատակները ձեռք կբերվեն ՌԾ-ում նշված ժամկետներում: Եթե ​​ոչ, ապա ի՞նչու:
3. Արդյո՞ք նպատակների և խնդիրների սահմանմված ժամկետները պետք է փոխվեն:
4. Արդյո՞ք անձնակազմն ունի համապատասխան ռեսուրսներ (գումար, սարքավորումներ, հնարավորություններ, կարողություններ) նպատակներին հասնելու համար:
5. Արդյո՞ք նպատակներն ու խնդիրները դեռ իրատեսական են:
6. Արդյո՞ք նպատակները պետք է փոխվեն:
7. Արդյո՞ք ՌԾ նպատակներն ու խնդիրները իրականացվում են, թե ոչ: Եթե այո, ապա ինչ ազդեցություն ունի ՌԾ-ն Ինստիտուտի առաջընթացում:

**ԳԻՏԱԿԱՆ ԽՈՐՀՐԴԻ ՆԱԽԱԳԱՀ**

**ԴԱՎԻԹ ԽԻԹԱՐՅԱՆ**

**\_\_\_\_\_\_\_\_ \_\_\_\_\_\_\_\_\_\_\_\_\_\_ 2020Թ.**

**ԵՐԵՎԱՆ**

**Հավելված 1.1**

**ՌԾ-Ի SWOT ՎԵՐԼՈՒԾՈՒԹՅԱՆ ՀԱՐՑԱՇԱՐ**

Ինստիտուտի ներքին և արտաքին միջավայրի ռազմավարական վերլուծությունը հնարավորություն կտա պլանավորել առավել արդյունավետ ՌԾ ապագայի համար, ինչպես նաև վեր հանել գործող ՌԾ-ի խնդիրները:

1. ***Որո՞նք են Ինստիտուտի ուժեղ և թույլ կողմերը:***
2. Որո՞նք են վերջին երեք կամ հինգ տարվա ընթացքում հիմնական ձեռքբերումները և նվաճումները:
3. Ի՞նչ չափով են ուժեղ կողմերը թույլ տալիս օգտվել հնարավորություններից և դիմակայել վտանգներին:
4. Որքա՞ն Է Ինստիտուտը հաջողել ռազմավարական նպատակներին հասնելու գործում:
5. Ինստիտուտը հասե՞լ կամ գերազանցե՞լ է ՌԾ նպատակները:
6. Բավարարվա՞ծ են շահակիցների պահանջները:
7. Որքանո՞վ են ուժեղ կողմերն արտացում Ինստիտուտի դիրքը շուկայի մրցակիցների նկատմամբ:
8. Արդյո՞ք ֆինանսապես կայուն է Ինստիտուտը:
9. Արդյո՞ք բավարար են անձնակազմի կարողությունները և փորձը ՌԾ նպատակներին հասնելու համար:
10. Որքա՞ն կգնահատեք Ինստիտուտի հեղինակությունն արտաքին միջավայրում: Արդյո՞ք Ինստիտուտն ունի ազդեցություն այն ոլորտներում, որոնց հետ փոխհարաբերվում է: Մրցակիցների կողմից առավելությունների արձանագրման դեպքում հակազդման ի՞նչ միջոցներ և գործողություններ են մշակվում: Ի՞նչ դրական փոփոխություններ ունի Ինստիտուտն աջակիցների կամ ֆինանսավորողների շրջանում:
11. Որքանո՞վ են արդյունավետ Ինստիտուտի կառավարման համակարգերն ու գործընթացները: Արդյո՞ք Ինստիտուտի կազմակերպական կառուցվածքն արտահայտում է Ինստիտուտի գործունեությունը և արդյունավետ է, թե՞ բյուրոկրատական:
12. ***Որո՞նք են Ինստիտուտի հնարավորություններն ու սպառնալիքները:***
13. Պետական կրթական, գիտական և հետազոտական քաղաքականությունը.
14. Միտումները կրթության, գիտության և հետազոտության ոլորտում.
15. Երկրի մասշտաբով կրթություն կազմակերպող կազմակերպությունների ծառայությունների ուսումնասիրություն.
16. Ժողովրդագրություն (տարիք, սեռ, սոցիալական կարգավիճակ, հետաքրքրություններ).
17. Մրցակցային դաշտ երկրում և հնարավորության դեպքում երկրից դուրս.
18. Ինստիտուտի գործունեությանը խոչընդոտող արտաքին գործոններ.
19. Մասնագիտական շուկայի և շրջանավարտների զբաղվածության ուսումնասիրություն.
20. Ինստիտուտի զարգացման հնարավորությունները Հայաստանում և արտասահմանում.
21. Ֆինանսավորման հնարավորությունները և դրանց ներգրավման աղբյուրները:

**Հավելված 1.2.**

1. **ՄՇՏԱԴԻՏԱՐԿՄԱՆ ԱՆՑԿԱՑՄԱՆ ՁԵՎԱՉԱՓ**

|  |  |  |  |  |  |
| --- | --- | --- | --- | --- | --- |
| **Ինստիտուտի ՌԾ նպատակը** | | **Նպատակին հասնելու խնդիրները** | **Նախատեսվող վերջնարդյունքները** | **Ցուցիչները** | **Գնահատման մեխանիզմները կամ գործիքները**  **/ինչպե՞ս կարելի է ստուգել Ինստիտուտը լուծել է իր առջև դրված ՌԾ նպատակները և խնդիրները, թե ոչ/** |
| **1** |  |  |  |  |  |
| **2** |  |  |  |  |  |
| **3** |  |  |  |  |  |
| **4** |  |  |  |  |  |

1. **ՄՇՏԱԴԻՏԱՐԿՄԱՆ ՀԱՇՎԵՏՎՈՒԹՅԱՆ ՁԵՎԱՉԱՓ**

|  |  |  |  |  |
| --- | --- | --- | --- | --- |
| **Նպատակը** | **Խնդիրը** | **Իրականացման ժամկետները** | **Առկա վիճակը** | **Պլանավորվածի համեմատություն** |
|  |  |  |  |  |
| **2.** |  |  |  |  |

**Հավելված 1.3**

**«ՀԱՅԱՍՏԱՆԻ ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ՊԵՏԱԿԱՆ ԻՆՍՏԻՏՈՒՏ» ՀԻՄՆԱԴՐԱՄԻ**

**ՌԱԶՄԱՎԱՐԱԿԱՆ ԾՐԱԳՐԻ ՄՇՏԱԴԻՏԱՐԿՄԱՆ ԵՎ ԳՆԱՀԱՏՄԱՆ ԶԵԿՈՒՅՑ**

(ձևաչափ)

**Մշտադիտարկան գործընթացի ընդհանուր նկարագիրը**

*Մշտադիտարկման ժամանակացույցը, այցի հանդիպումների ժամանակացույցը (որպես հավելված), ուսումնասիրված փաստաթղթերը և ռեսուրսները (որպես հավելված), մշտադիտարկումն անցկացրած աշխատակիցները (որպես հավելված):*

**Մշտադիտարկման նպատակը, դուրս բերված խնդիրները և եզրակացություն**

*Սահմանել մշտադիտարկման անցկացման նպատակը: Ըստ ՌԾ նպատակների և ուղղությունների նկարագրել առկա իրավիճակը Ինստիտուտում, ՌԾ-ի ազդեցությունը Ինստիտուտի առաջընթացի վրա: ՌԾ-ի կապը Ինստիտուտի ներկա վիճակի հետ: ՌԾ չկատարման կամ թերի կատարման օբյեկտիվ և սուբյեկտիվ խնդիրները, խոչընդոտները և պատճառները:*

*Եզրակացություն այն մասին թե որքանով է համահունչ Ինստիտուտի գործունեությունը ՌԾ-ին:*

1. Սույն քաղաքականությունը և ընթացակարգը նկարագրում է 3-5 տարվա ռազմավարական ծրագրերի մշակման, մշտադիտարկման, գնահատման և վերանայմանը գործընթացը: [↑](#footnote-ref-1)
2. SWOT վերլուծությունը արվում է ներկա ժամանակում՝ հավաքելով ներկա իրավիճակին հանգած ներքին միջավայրին վերաբերող արված կամ չարված գործողություններին վերաբերելի տեղեկությունները, արտաքին միջավայրի հրանարվորությունները և մարտահրավերները՝ հաշվի առնելով Ինստիտուտի դիրքը արտաքին միջավայրում: [↑](#footnote-ref-2)